Document ID: 32005R1309

KOMMISSIONENS FORORDNING (EF) Nr. 1309/2005
af 10. august 2005
om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (1), særlig artikel 27, stk. 4, og
ud fra følgende betragtninger:
(1)
Kommissionens forordning (EF) nr. 3199/93 (2) fastsætter, at denatureringsmidler, som anvendes i medlemsstaterne med henblik på fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF, skal være beskrevet i bilaget til denne forordning.
(2)
Iflg. artikel 27, stk. 1, litra a), i direktiv 92/83/EØF fritager medlemsstaterne alkohol fra punktafgift, hvis den er fuldstændigt denatureret i overensstemmelse med en medlemsstats forskrifter, når sådanne forskrifter er behørigt anmeldt og godkendt i overensstemmelse med stk. 3 og 4 i den pågældende artikel.
(3)
Cypern, Tjekkiet, Estland, Ungarn, Letland, Litauen, Malta, Polen, Slovakiet og Slovenien har meddelt, hvilke denatureringsmidler de påtænker at anvende.
(4)
Kommissionen videregav disse meddelelser til de øvrige medlemsstater den 1. maj 2004.
(5)
Der er modtaget indsigelser over for de anmeldte krav.
(6)
Der bør derfor foretages de relevante ændringer af forordning (EF) nr. 3199/93.
(7)
Foranstaltningerne i denne forordning er i overensstemmelse med udtalelse fra Punktafgiftsudvalget -
UDSTEDT FØLGENDE FORORDNING:
Artikel 1
Bilaget til forordning (EF) nr. 3199/93 ændres som beskrevet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. august 2005.

Labels: 7
2
17